Publication: Magyar Közlöny
Issue: MK-2002-146 (Year: 2002, Number: 146)
Era: 1990-2004
Section: A törvényességi észrevételt elutasítva a képviselõ-testület az 56/1992. (XI. 4.) AB határozatra hivatkozott.
Paragraph Index: 419

8. § (2) bekezdése szerint e jogra vonatkozó alapvetõ szabályokat is csak törvény állapíthatja meg. Alátámasztja ezt a megállapítást az Ötv. 50. §-a is, amikor az önkormányzati rendeletalkotás hatáskörébe kizárólag a helyi népszavazás és népi kezdeményezés „további” feltételei és eljárási rendje megállapítását utalja. A jogbiztonság — és a helyi ön- 2002/146. szám kormányzás helyi népszavazás útján történõ, korlátozástól mentes gyakorlása — érdekében elengedhetetlen, hogy a helyi önkormányzáshoz való jog mint alapjog helyi népszavazás útján történõ gyakorlásával összefüggõ garanciális jelentõségû rendelkezéseket törvény állapítsa meg. Nincs a helyi népszavazás esetére alkalmazható törvényi rendelkezés a részvételre jogosultaknak a névjegyzékbõl való kihagyása esetén alkalmazható eljárásról és azon belül az igénybe vehetõ jogorvoslatról. Az az önkormányzatok által alkalmazott szabályozási megoldás, hogy a helyi népszavazásra vonatkozó önkormányzati rendelet a lebonyolítás feltételeit illetõen csak néhány átfogó rendelkezést tartalmaz, s „az itt nem szabályozott kérdésekben” az Övtv. alkalmazását írja elõ, alkotmányossági szempontból súlyosan aggályos. Ily módon ugyanis az önkormányzati rendelet más célra alkotott törvény elõírásait rendeli alkalmazni, sõt, bírósági hatáskört is alapít, hiszen az Övtv. 51. § (1) bekezdésének elsõ mondata szerint a választási törvény megsértése esetén bármely választópolgár a választási szervhez kifogást, illetõleg a bírósághoz jogorvoslati kérelmet nyújthat be.” (ABH 1993. 161. 167—168.) Az Alkotmánybíróság határozata nyomán az Országgyûlés az Ötv. 1994. évi módosításával (1994. évi LXIII. törvény) szabályozta a helyi népszavazásban részt venni jogosultak körét, a helyi népszavazás érvényességének és eredményességének feltételeit, az eljárás több kérdését. 1997-ben az Országgyûlés megalkotta a választási eljárásról szóló törvényt, amely a helyi népszavazás és népi kezdeményezés eljárási rendjét is szabályozza. Ezen törvényi szabályozások következményeként a helyi önkormányzatok szabályozási lehetõsége a helyi népszavazás tárgykörében lényegesen szûkebb, mint korábban volt. 1992. évben még nem volt törvényi szabályozás az aláírásgyûjtõ ívrõl, ily módon a helyi népszavazás kitûzésének hatásköre magában foglalhatta a kérdés szakszerû, pontos, egyértelmûen megválaszolható megfogalmazását. Az aláírásgyûjtõ ív tartalmának és hitelesítésének törvényi szabályozása azonban új jogi helyzetet eredményezett. A Ve. 118. § (3) bekezdése szerint valamennyi aláírásgyûjtõ ívet a népszavazásra javasolt kérdéssel kell kezdeni. Az aláírásoknak a kérdéssel azonos oldalon kell szerepelniük. A Ve. 133. §-a alapján az aláírásgyûjtõ ívek egy példányát az aláírásgyûjtés megkezdése elõtt — hitelesítés céljából — be kell nyújtani a választási iroda vezetõjéhez. A (2) bekezdés szerint: „A helyi, illetõleg a területi választási iroda vezetõje a jogszabályi feltételeknek megfelelõ aláírásgyûjtõ ívet a benyújtásától számított 15 napon belül hitelesíti. Meg kell tagadni az aláírásgyûjtõ ív hitelesítését, ha a kérdés nem tartozik a képviselõ-testület, illetõleg a közgyûlés hatáskörébe; a kérdésben nem lehet helyi népszavazást tartani; ugyanabban a kérdésben egy éven belül népszavazást tartottak; az aláírásgyûjtõ ív nem felel meg a

Source: https://magyarkozlony.hu/hivatalos-lapok/520871579ad9ecf0f2f6d69e3a6838da5dcca359/dokumentumok/8c5d6110fffb2029a132594e026e77cabe38a4e4/letoltes